# Personālais dators VAIO Fit 11ASVF11N1

## Par atkopšanu

Atkopšana ir iebūvētā datu nesēja atjaunošana sākotnējā rūpnīcas stāvoklī. Atsvaidzināšana ir operētājsistēmas pārinstalēšana ar galvenajiem iestatījumiem un saglabātiem personiskajiem datiem.

Nestabilas datora darbības gadījumā vispirms atsvaidziniet VAIO datoru. Ja problēmu neizdodas novērst, atkopiet datoru.

Ir divi veidi, kā atkopt datoru:

- no atkopšanas datu nesēja;

- no atkopšanas apgabala.

#### Piezīme

- Ar 64 GB vai 128 GB cietvielu disku (SSD) aprīkotie modeļi neatbalsta atsvaidzināšanas funkciju. Ja vēlaties pārbaudīt SSD kapacitāti, nospiediet pogu ASSIST, kamēr VAIO dators ir izslēgts, lai tiktu parādīts ekrāns VAIO Care (Rescue Mode), un izvēlieties opciju Start BIOS setup.

### Kad jāveic atkopšana vai atsvaidzināšana?

- Ja VAIO datora darbība kļuvusi nestabila.

- Ja VAIO dators ir inficēts ar datorvīrusu.

- Ja VAIO datorā ir radušās problēmas, kuras nevar atrisināt, veicot problēmu novēršanas darbības.

- Ja disks C: ticis formatēts kļūdas pēc.

### Kuras lietojumprogrammas izmantot VAIO datora atkopšanai vai atsvaidzināšanai vai atkopšanas datu nesēja izveidei?

Izmantojiet šādas lietojumprogrammas.

#### VAIO Care

- Atkopšanas datu nesēja izveide

- Datora aparatūras pārbaude

#### VAIO Care (Rescue Mode): VAIO recovery solutions

- Jūsu VAIO datora atkopšana

- Datu glābšana (dublēšana)

- Visu datu dzēšana iebūvētajā atmiņas ierīcē

#### Windows atkopšanas vide (Windows RE) (Windows Recovery Environment (Windows RE))

- Atsvaidzināšana

#### Padoms

- Skatiet vairāk informācijas palīdzības failā, kas iekļauts pakalpojuma VAIO Care un VAIO Care (Rescue Mode): VAIO recovery solutions komplektācijā.

- VAIO datora atkopšanu var arī veikt, izmantojot pakalpojumu Windows atkopšanas vide (Windows RE) (Windows Recovery Environment (Windows RE)).

### Kas ir atkopšanas apgabals?

Iebūvētās atmiņas ierīces atkopšanas apgabalā atrodas dati sistēmas un lietojumprogrammas atkopšanai. Parasti jūs nevarat modificēt vai dzēst datus šajā apgabalā, tomēr šim mērķim ir arī komerciāli pieejamas lietojumprogrammas.

### Kādēļ jāizmanto atkopšanas datu nesējs?

Atkopšanas datu nesēju izmanto, lai VAIO datoru atjaunotu tā sākotnējā rūpnīcas stāvoklī. Ja nevar startēt operētājsistēmu Windows un ir dzēsts atkopšanas apgabals, atkopšanai būs nepieciešams atkopšanas datu nesējs.

Izveidojiet atkopšanas datu nesēju, tiklīdz jūsu dators ir gatavs lietošanai.

Uz lapas sākumu

### Saistītās tēmas

- Atkopšanas datu nesēja izveide
- VAIO datora atsvaidzināšana (modeļos, kuros tiek atbalstīta atsvaidzināšanas funkcija)
- Atkopšana no atkopšanas apgabala
- Atkopšana no atkopšanas datu nesēja
- Piezīmes par atkopšanu

Uz lapas sākumu