# Personālais dators VAIO Fit 11ASVF11N1

## Augstas kvalitātes digitālās skaņas izvades ierīces pieslēgšana, lai savienotu VAIO datoru un televizoru

Izmantojot HDMI savienojumu, var izveidot augstas kvalitātes mājas kinozāles uztvērēja vai citu telpiskās skaņas dekoderu savienojumu ar VAIO datoru un televizoru.

1. Pārliecinieties, vai starp televizoru un mājas kinozāles uztvērēju vai telpiskās skaņas dekoderu ir izveidots HDMI savienojums.
2. Mainiet skaņas izvades ierīci uz HDMI izvadi. (Skatiet vairāk informācijas tēmā Skaņas izvades ierīces maiņa.)
3. Ieslēdziet televizoru un iestatiet tā ievadi uz HDMI ievadi.
4. Ieslēdziet mājas kinozāles uztvērēju vai telpiskās skaņas dekoderu un iestatiet tā ievadi uz HDMI ievadi.
5. Pievienojiet vienu HDMI kabeļa galu mājas kinozāles uztvērēja vai telpiskās skaņas dekodera HDMI ievades portam, bet otru galu – VAIO datora HDMI izvades portam.

#### Padoms

- VAIO datorā var regulēt pievienotā televizora ekrāna izšķirtspēju. Skatiet vairāk informācijas tēmā Ekrāna attēla izšķirtspējas (izmēra) mainīšana ierīcē, kas pievienota ar HDMI kabeli.

- Izmantojot HDMI savienojumu, skaļumu var regulēt tikai ar pievienoto audio ierīci. VAIO datorā nevar regulēt pievienoto ierīču izvades skaņas skaļumu.

Uz lapas sākumu

### Saistītās tēmas

- Skaņas izvades ierīces maiņa
- Ekrāna attēla izšķirtspējas (izmēra) mainīšana
- Televizora pievienošana, izmantojot HDMI ievades portu

Uz lapas sākumu