# Personālais dators VAIO Fit 11ASVF11N1

## Saziņa ar citu BLUETOOTH(R) ierīci, piemēram, peli

Jūs varat pieslēgt BLUETOOTH ierīces VAIO datoram.

Skatiet detalizētu informāciju par BLUETOOTH saziņu tēmā Par BLUETOOTH(R) funkciju.

1. Atveriet viedpogu sadaļu un izvēlieties viedpoguIestatījumi. (Lai atvērtu viedpogu sadaļu, skatiet tēmu Viedpogu sadaļas atvēršana.)
2. Atlasiet opciju Mainīt datora iestatījumus apakšējā labajā stūrī.
3. Ekrāna Datora iestatījumi kreisajā rūtī atlasiet opciju Datori un ierīces un Bluetooth.
4. Mainiet Bluetooth iestatījumus uz Ieslēgt.

   VAIO dators meklē ierīces un rāda ierīču sarakstu.

5. Pievienojot BLUETOOTH peli, ieslēdziet to un nospiediet pogu, lai pieslēgtu peli.

   Skatiet informāciju par ierīces sagatavošanu pievienošanai rokasgrāmatā, kas iekļauta BLUETOOTH ierīces komplektācijā.

6. Izvēlieties vajadzīgo ierīci un Savienot pārī.

   Izpildiet ekrānā redzamās instrukcijas, lai reģistrētu ierīci.

#### Piezīme

- Atkarībā no izmantotās BLUETOOTH ierīces var paiet kāds laiks, kamēr VAIO dators atradīs ierīci.

  Ja jūsu ierīce neparādās sarakstā, atkārtojiet procedūru, lai sagatavotu ierīci pieslēgumam (piemēram, nospiežot pieslēguma pogu).

- Atkarībā no izmantotās BLUETOOTH ierīces savienojuma izveides process var atšķirties. Procedūru skatiet rokasgrāmatā, kas iekļauta ierīces komplektācijā.

#### Padoms

- Ja jūsu VAIO dators ir saderīgs ar BLUETOOTH ātrdarbīgo tehnoloģiju un vēlaties to izmantot ātrdarbīgai saziņai, iespējojiet Wi-Fi iestatījumu. Papildinformāciju par to, kā iespējot iestatījumu, skatiet tēmā Wi-Fi(R) (bezvadu LAN) saziņas startēšana.

- Ja savienojuma izveidei BLUETOOTH ierīcē jāveic autentifikācija, tiek parādīts ieejas koda ievades logs. Izpildiet ekrānistrukcijas, lai kopīgotu ieejas kodu starp BLUETOOTH ierīci un VAIO datoru. Ja nevēlaties pieslēgties, logā izvēlieties pogu Atcelt.

  - Ieejas kods ir slepens skaitlis, ko lietotājs ievada autentifikācijas gaitā, lai ļautu divām BLUETOOTH ierīcēm savstarpēji sazināties. Ievadiet to pašu burtciparu virkni (reģistrjutīga) abām ierīcēm, lai ļautu tām komunicēt citai ar citu. Jūs varat mainīt ieejas kodu katru reizi, kad veicat autentifikāciju, ja viena autentifikācijas procesā ievadāt abām ierīcēm vienādu kodu. Detalizētu informāciju par BLUETOOTH ierīces ieejas koda ievadīšanu skatiet rokasgrāmatā, kas iekļauta ierīces komplektācijā. Ja noteiktā laikā netiek ievadīts BLUETOOTH ieejas kods, drošības apsvērumu dēļ pieslēgšanās process tiks pārtraukts. Šajā gadījumā mēģiniet vēlreiz.

- Lai skatītu detalizētu informāciju par darbībām, atveriet sadaļu Windows palīdzība un atbalsts (Windows palīdzība un atbalsts atvēršana) un meklēšanas lodziņā ierakstiet «BLUETOOTH».

Uz lapas sākumu

### Saistītās tēmas

- Par BLUETOOTH(R) funkciju
- BLUETOOTH(R) saziņas apturēšana
- Piezīmes par BLUETOOTH(R) funkcijas lietošanu
- Par BLUETOOTH(R) drošību

Uz lapas sākumu